ועדת העבודה, הרווחה והבריאות, כנסת 19, פרוטוקול מספר 81, 2013-10-21 11:30

חיים כץ: בוקר טוב.

חיים כץ: היום יום שני בשבוע, י"ז בחשוון, ה-21.10.13.

חיים כץ: אני מתכבד לפתוח את ישיבת ועדת העבודה והרווחה בנושא:

חיים כץ: הצעת חוק בקריאה הראשונה של חברת הכנסת רינה פרנקל וחבר הכנסת חיים כץ, שולי מועלם איננה וזהו.

חיים כץ: הצעת החוק היא תיקון היעדרות בשל מחלת הורה.

חיים כץ: בבקשה גברתי.

רינה פרנקל: הצעת החוק שאני מציעה באה לעזור למשפחות עם הורה תלוי על חשבון ימי המחלה השנתיים שלהם הקבועים בחוק, 6 ימים בשנה, לעזור לילדים לטפל בהורים התלויים.

חיים כץ: שמלאו להם 65 שנה.

רינה פרנקל: אני מבקשת לבטל את הגבלת הגיל.

רינה פרנקל: בחוק שלי אני מבקשת לבטל את הגבלת הגיל.

רינה פרנקל: זאת אומרת, לאפשר למשפחות לילדים לטפל בהורה תלוי ללא הגבלת גיל ההורה על חשבון 6 ימי מחלה בשנה.

חיים כץ: יש פה מישהו ממשרד האוצר?

חיים כץ: אין פה.

חיים כץ: יש פה מישהו שמתנגד לזה?

<חיזקיה ישראל: אפשר להעיר הערה?

<חיזקיה ישראל: אני לא מתנגד.

<חיזקיה ישראל: המילה "תלוי", הכוונה תלוי לעזרת הזולת?

חיים כץ: נו אז מה?

חיים כץ: תלוי על חבל?

חיים כץ: כמו שמוגדר בחוק.

יעקב מרגי: לפי הכללים הקבועים בחוק.

חיים כץ: כמו שמוגדר בחוק.

חיים כץ: תקריאי את זה.

<נועה ברודסקי-לוי: "הצעת חוק דמי מחלה (היעדרות בשל מחלת הורה) (תיקון – זקיפת ימי מחלה ללא תלות בגיל ההורה), התשע"ד-2013.

<נועה ברודסקי-לוי: תיקון סעיף 1.

<נועה ברודסקי-לוי: בחוק דמי מחלה (היעדרות בשל מחלת הורה), התשנ"ד-1993, בסעיף 1, המילים "שלו או לבן זוגו הורה שמלאו לו 65 שנים (להלן – ההורה)" – יימחקו ואחרי המילים "בשל מחלת הורה" יבוא "שלו או של בן זוגו (להלן- ההורה)".

חיים כץ: ומי בעד ירים את ידו?

חיים כץ: בעד – 3 נגד – אין נמנעים - אין תודה רבה לכל חברי הכנסת שנמצאו ותמכו ולכן, החוק עובר בוועדה כהכנה לקריאה הראשונה.

חיים כץ: בהצלחה.

חיים כץ: תודה רבה, הישיבה נעולה.